NAGA CITY-Bukas na an donation box asin haros nakalakop na sa salog an mga donasyon sa laog nin Penafrancia Church sa syudad nin Naga.
Sa nakuang impormasyon kan mga otoridad, napag-araman na naglilibot an gwardya kan nasambitan ng simbahan kan maheling niya an nakabukas na donation box sa taid mismo kan dakulang imahe ni Divino Rostro.
Pinagtutubudang patago na naglaog an parahabon sa simbahan alagad dae nadagos an saiyang plano kan maheling an gwardya.
Labi man an pasalamat kan mga opisyal kan simbahan huli ta solamenteng an donasyon sana an pinag-interesan kaini asin bako an imahe.
Dae man masierto kun may nawarang kantedad nin kwarta sa nasambitan ng donation box.
ceb_Latn war_Latn war_Latn war_Latn tgl_Latn